న్యూఢిల్లీ: ఆప్ అధినేత, ముఖ్యమంత్రి అరవింద్ కేజ్రీవాల్ ప్రజాధనాన్ని దుర్వినియోగం చేశారని, అవినీతికి పాల్పడ్డారనీ ఆరోపిస్తూ పలు డిమాండ్లపై ఆ పార్టీ బహిష్కృత నేత కపిల్ మిశ్రా చేపట్టిన సత్యాగ్రహ దీక్ష శనివారంతో నాలుగోరోజుకు చేరింది. నిరాహార దీక్ష చేస్తున్నప్పటికీ తన ఆరోగ్యం బాగానే ఉందని,  తన ప్రశ్నలకు ఆప్ నాయకత్వం నుంచి సమాధానాలు వచ్చేంతవరకూ దీక్ష విరమించే ప్రసక్తే లేదని కపిల్ మిశ్రా మీడియాకు తెలిపారు. 'నేను బాగానే ఉన్నాను. కేజ్రీవాల్ నిజాలు బయటపెట్టాలి. దాచాల్సినదేమీ లేదని ఆయన అనుకున్నప్పుడు నేను అడిగిన సమాచారం అందిస్తే సరిపోతుంది' అని ఆయన అన్నారు. ఆప్ ఎమ్మెల్యే సంజీవ్ ఝా సైతం నిరవధిక నిరాహార దీక్షలో పాల్గొనాలని నిర్ణయించిన విషయంపై అడిగినప్పుడు 'నా ఇంటి వెలుపల నిరసన తెలిపే హక్కు ఎవరికైనా ఉంది. సంజీవ్ ఝాకి పూర్తి రక్షణ కల్పించాల్సి ఉంటుంది' అని కపిల్ మిశ్రా సమాధానమిచ్చారు. కేజ్రీవాల్కు సన్నిహితంగా ఉంటే ఐగురురు ఆప్ ఎమ్మెల్యేలు గత రెండేళ్లలో చేపట్టిన విదేశీ పర్యటన వివరాలు తెలియజేయాలన్న డిమాండ్పై మిశ్రా సత్యాగ్రహ దీక్షకు దిగారు. ఎన్నికల్లో పోటీ చేయడానికి డబ్బుల్లేవంటూ ప్రజలకు చెబుతున్న కేజ్రీవాల్ ఖజానాలోని ప్రజాధనాన్ని దుర్వినియోగం చేస్తూ విదేశీ పర్యటనలకు ఎమ్మెల్యేలను ఎలా అనుమతించారని ఆయన ప్రశ్నిస్తున్నారు.
newdhilly: ap adhinetha, mukhyamantri aravind kejrival prajaadhanaanni durviniyogam chesarani, avineetiki palpaddarani aaropistuu palu demandlapy aa party bahishkruta netha kapil mishra chepattina satyagraha deeksha sanivaaramtoe nalugorojuku cherindi. nirahara deeksha chestunnappatiki tana aarogyam bagane undani,  tana prasnalaku ap naayakatvam nunchi samaadhaanaalu vachentavarakuu deeksha viraminche prasakte ledani kapil mishra mediaku telipaaru. 'nenu bagane unnaanu. kejrival nijaalu bayatapettali. dachalsinademi ledani aayana anukunnappudu nenu adigina samacharam andiste saripotundi' ani aayana annaru. ap emmelye sanjiv jhaama saitam niravadhika nirahara deekshalo paalgonaalani nirnayinchina vishayampai adiginappudu 'naa inti velupala nirasana telipe hakku evarikainaa undi. sanjiv jhaaki puurti rakshana kalpinchalsi untundi' ani kapil mishra samaadhaanamichaaru. kejrivalku sannihitamgaa unte aigururu ap emmelyelu gatha rendellalo chepattina videshee paryatana vivaraalu teliyajeyaalanna demandpy mishra satyagraha deekshaku digaaru. ennikallo poty cheyadaaniki dabbullevantu prajalaku chebutunna kejrival khajanaloni prajaadhanaanni durviniyogam chestu videshee paryatanalaku emmelyelanu ela anumatinchaarani aayana prasnistunnaaru.